kardosdrur/scandi-wiki huggingface dataset:
Huset Wróblewski (Lubicz)

Huset Wróblewski var en kendt adelig familie i Kongedømmet Polen.

Historie
Wróblewski-familien stammede fra Den polsk-litauiske realunion. Det vides ikke hvilken Wróblewski, der var den første til at få tildelt Lubiczs våbenskjold, men husets ældste kendte forfader var Wincenty Kazimierz Wróblewski fra det 18. århundrede, som kæmpede i Kościuszko-opstanden sammen med sin søn, Antoni Józef Wróblewski, og var en bekendt af oprørets leder Tadeusz Kościuszko. 

Antoni Wróblewski, Wincentys arving, boede i Kraków, hvor han giftede sig med Klementyna (née Tyszkiewicz) og fik mindst tre børn:
 Antoni Henryk Wróblewski
 Walenty Antoni Wróblewski
 Wincenty Wróblewski

Kendte medlemmer 
 Wincenty Kazimierz Wróblewski
 Antoni Józef Wróblewski (1796-1831)
 Antoni Henryk Wróblewski (1819-?)
 Zygmunt Florenty Wróblewski (1845-1888)
 Walenty Antoni Wróblewski (1823-?)
 Piotr Antoni Wróblewski (1842-1909)
 Józef Wróblewski (1855-?)
 Bronisław Wróblewski (1888-1941)
 Jerzy Wróblewski, jurist
 Andrzej Wróblewski, maler
 Wincenty Wróblewski (1831-1892)
 Stanisław Wróblewski (1868-1938)
 Władysław Wróblewski (1875-1951)
 Stefan Wróblewski (1798-?)

Fodnoter 

Adel fra Polen
Völuspá hin skamma

Völuspá hin skamma (den korte Völuspá) er et oldnordisk digt, der er bevaret i form af en håndfuld stanzaer i Hyndluljóð i den Ældre Edda, og som en enkelt stanza i Gylfaginning-delen i Snorri Sturlusons Yngre Edda. Navnet på digtet er kun kendt fra Snorris Gylfaginning (kapitel 5):
{|
|
[...] ok var sá nefndr Ymir, en hrímþursar kalla hann Aurgelmi, ok eru þaðan komnar ættir hrímþursa, svá sem segir í Völuspá inni skömmu:
7.
Eru völur allar
frá Viðolfi,
vitkar allir
frá Vilmeiði,
en seiðberendr
frá Svarthöfða,
jötnar allir
frá Ymi komnir.
|
Og der var en navn kaldet Ymer, men jætterne kaldte ham Aurgelmir; og derfra kommer racerne rimjætterne, som det står i den korte Völuspá:
-
Alle vølver
stammer fra fra Witolf,
Alle troldmænd
stammer fra Willharm,
Og tryllesange
stammer fra svarthoveder;
Alle jætter
fra Ymer kommer.
|
|}

De andre stanzaer, der er bevaret, optræder i Hyndluljóð. I sin oversættelse af Hyndluljóð kommenterer  den amerikanske professor Henry Adams Bellows (død 1939), at det bevarede fragment af Völuspá hin skamma var en "sen og meget ringe imitation af den store Völuspá", og han daterer det til 1100-tallet. Han foreslår, at dets plads i Hyndluljóð'' er en fejl, fordi afskriveren har byttet om på de to digte.

Referencer

Eksterne henvisninger 
Hyndluljoth, Translation and commentary by Henry Adams Bellows
Völuspá in skamma, Guðni Jónsson's edition with normalized spelling
The Prose Edda, translated by Arthur Gilchrist Brodeur, at sacred-texts.com
Gylfaginning, Old Norse text, Guðni Jónsson's edition.

Litterære kilder til nordisk mytologi
Lungemedicin

Lungemedicin er et medicinsk speciale, der omfatter forebyggelse, diagnostik, hovedsageligt medicinsk, men også palliativ behandling, og rehabilitering af såvel arvelige som erhvervede sygdomme og symptomer i luftveje, lunger og lungehinder. Lungemedicin er synonymt med pulmonologi, fra latin pulmō, pulmōnis ("lunge") og det græske suffiks , -logia ("studiet af"), pneumologi, fra græsk πνεύμων ("lunge") and -λογία, og respirologi.

Lungemedicin er et grenspeciale inden for intern medicin, hvorfor specialets officielle danske betegnelse er intern medicin: lungesygdomme, og er relateret til intensiv medicin. Lungemedicin involverer ofte behandling af patienter, der har brug for livsstøtte og mekanisk ventilation. Lungemedicinere er specialiserede i luftvejssygdomme, især lungebetændelse, astma, tuberkulose, emfysem og komplicerede infektioner i brystkassen.

Uddannelse og specialisering

Lungemediciner 

I USA er lungemedicinere læger, der efter at have modtaget en medicinsk grad (MD eller DO) gennemfører en turnusuddannelse i intern medicin efterfulgt af mindst to yderligere års stipendium med speciale i lungemedicin. Efter tilfredsstillende gennemførelse af en specialisering i lungemedicin har lægen lov til at gå til certificeringseksamen. Efter bestået eksamen bliver lægen certificeret som pulmonolog. 

I Danmark er lungemedicinere læger, der efter at have modtaget en medicinsk kandidatgrad (cand.med.) gennemfører en klinisk basisuddannelse – svarende til den tidligere turnusuddannelse i Danmark – i intern medicin efterfulgt af en mindst femårig praktisk og teoretisk videreuddannelse i lungesygdomme. Efter gennemførelse af en specialisering i lungemedicin har lægen lov til at kalde sig speciallæge i lungemedicin.

Pædiatrisk pulmonologi 
I USA kan læger, der efter at have modtaget en medicinsk grad gennemfører en turnusuddannelse i pædiatri efterfulgt af mindst tre yderligere års stipendium med speciale i lungemedicin kalde sig for pædiatriske pulmonologer.

Ligesom anerkendelsen af grenspecialet pædiatrisk pulmonologi i USA har man indenfor EU beskrevet et Europæisk Uddannelsesprogram i Pædiatrisk Lungemedicin, der har til formål at definere og harmonisere uddannelsen af børnelæger specialiseret i lungesygdomme. Som følge af et øget behov for pædiatrisk grenspecialisering i Danmark, har der i en årrække ligeledes været et ønske om at etablere en ekspertuddannelse i pædiatrisk pulmonologi.

Videnskabelig forskning 
Lungemedicinere er involveret i både klinisk forskning og grundforskning i åndedrætssystemet, lige fra anatomien i det respiratoriske epitel til den mest effektive behandling af pulmonal hypertension (højt blodtryk i lungekredsløbet). Videnskabelig forskning finder også sted for at lede efter årsager til og mulig behandling af sygdomme som lungetuberkulose og lungekræft.

Referencer

Eksterne henvisninger 
 Dansk Lungemedicinsk Selskab

Medicinske specialer
Ålgård/Figgjo

Ålgård/Figgjo er et byområde som ligger hovedsageligt ligger i Gjesdal kommune og delvis i Sandnes kommune i Rogaland fylke i Norge. Byen  har  11.355 indbyggere pr. 1. januar 2019, og består af de to sammenvoksede byer Ålgård og Figgjo. Byområdet ligger omtrent 15 kilometer sydøst for Sandnes centrum.

Kilder og henvisninger

Gjesdal
Sandnes
Byer i Rogaland
Kleppe/Verdalen

Kleppe/Verdalen er en by i Klepp kommune i Rogaland. Byen  har  indbyggere, og består af de to sammenvoksede byer Kleppe og Verdalen. Kleppe/Verdalen ligger omtrent fem kilometer nord for Bryne.

I Kleppe ligger Jæren Folkehøjskole og Klepp bygdemuseum. Den vestlige del af byen, Verdalen, er i større grad et boligområde. Sydvest for Kleppe/Verdalen ligger Kleppelunden friluftsområde.

Kilder og henvisninger 

Klepp
Byer i Rogaland
Petter Solberg

Petter Solberg (født 18. november 1974 i Askim) er en norsk tidligere professionel rally- og rallycross-kører fra Spydeberg i Østfold. I 2003 blev han den første nordmand til at vinde Rally World Cup. Han blev den første verdensmester i World Cup Rallycross med en Citroën DS3 RX Supercar, der blev bygget og drevet af Petter Solberg Rallycross (RX) Team. Året efter gentog sin succes og forsvarede sin titel.

Solberg er tidernes bedst betalte norske atlet med en estimeret årsløn på omkring 50 millioner kroner gennem flere sæsoner med Subaru. Han bor i Gunnarskog i Sverige sammen med sin svenske kone Pernilla (datter af Per-Inge Walfridsson, europamester i rallycross 1980), som selv var en dygtig rallykører i 1990'erne. Sammen har de en søn, Oliver. Petter Solberg er yngre bror til rallykører Henning Solberg. 

Petter Solberg blev norsk mester i rallycross og hill race i 1995 og 1996, og han blev norsk mester i rally i 1998.

Referencer

Eksterne henvisninger 
 
 

Sportsfolk fra Norge
Oliver Solberg

Oliver Solberg (født 23. september 2001 i Fredrikstad) er en  svensk -  norsk atlet, der konkurrerer i rally og  rallycross under svensk licens. Solberg er søn af den norske motorsportatlet Petter Solberg og hans svenske kone, tidligere rallykører Pernilla Solberg.

På grund af sin unge alder kører Solberg en lettisk licens. Letland har en lavere aldersgrænse end Norge for både rally og rallycross, mens man i Sverige kan køre rally fra 16 år, men ikke i så kraftige biler som tilladt i Letland. 
Solberg kom med i det svenske juniorlandslag til rally i 2017.

Referencer 

Sportsfolk fra Norge
Personer fra Fredrikstad
Henning Solberg

Henning Solberg født 8. januar 1973, er en  norsk rally driver, der har konkurreret til og fra rally World Cup siden  1998. Solberg konkurrerede tidligere i rallycross, noget han stadig sporadisk gør.

Han vandt det norske rallymesterskab fem år i træk med begyndelsen 1999.
Solberg tog verdensmesterskabet point for første gang  2004 i en Peugeot 307 og kom på 22. pladsen i mesterskabet med tre point. Året efter skiftede han til en Ford Focus og kom på fjerdepladsen på Cypern og 14. pladsen i mesterskabet med ni point. 2006 sad han igen i en Peugeot 307 som driver af OMV Peugeot og stod for første gang på podiet i verdensmesterskabet i Tyrkiet, hvor han kom på tredjepladsen.

Privatliv 
Han er bror til rallyverdensmesteren og rallycross verdensmesteren Petter Solberg, stedfar til den svenske rallychauffør Pontus Tidemand og onkel til Oliver Solberg.

Referencer 

 Førerens profil

Sportsfolk fra Norge
Personer fra Askim
Motorsportsfolk
Termodynamisk grænse

Den termodynamiske grænse er betegnelsen for, at et fysisk system er så stort, at de statistiske fluktuationer - som de kendes fra den mikroskopiske statistiske mekanik - er negligible, og systemet i stedet kan beskrives vha. makroskopiske størrelser fra termodynamikken.

Grænsen er defineret ved, at partikeldensiteten bliver konstant, når volumenet  og partikelantallet  går mod uendelig:

Et simpelt eksempel er en gas, der jf. den kinetiske gasteori består af en masse mikroskopiske partikler. Hvis beholderen med gassen er meget lille og således kun indeholder én partikel, mærker beholderens vægge kun et tryk, når partiklen rammer, og det målte tryk er således oftest nul. Derimod vil en større beholder med fx et mol gas have mange partikler, der rammer alle vægge hele tiden, og trykket vil derfor blive målt som konstant.

Kildehenvisninger 

Statistisk mekanik
Termodynamik
Arvæv

Arvæv er en samling af væv, der dækker et ar. Dannelsen sker som følge af et sår efter f.eks. en operation eller en skade.

Eksterne henvisninger 
Sådan heler et sår hos Netdoktor

Anatomi
Kropsskader
Jerzy Tomaszewski

Jerzy Tomaszewski kan henvise til flere personer:

 Jerzy Tomaszewski (fotograf) (1924–2016), polsk fotograf og journalist
 Jerzy Tomaszewski (historiker) (1930–2014), polsk historiker og akademiker
Jerzy Tomaszewski (fotograf)

Jerzy Tomaszewski (1924 – 26. januar 2016), nom de guerre Jur, var en polsk fotograf under anden verdenskrig, samt kunstner og reporter. Han blev tildelt den Polske Genfødselsorden (Krzyż Oficerski Orderu Odrodzenia Polski) 29. juli 2007..

Tomaszewski er bedst kendt for sine cirka 1000 fotografier af Warszawa-opstanden i 1944. Den polske modstandsbevægelses Bureau for Information og Propaganda (BIP) havde givet ham til opgave at dokumentere kampene. Han fotograferede i kvartererne Powiśle, Śródmieście og Wola, indtil han blev såret 6. september 1944. Hans sidste fotografi var af flere kroppe, der lå i gaderne i den Gamle Bydel uden at vise livstegn.

Hans bror var kunstneren Stanisław Miedza-Tomaszewski, der også var medlem af den polske modstandsbevægelse.

Henvisninger 

Fotografer fra Polen
Polakker i 2. verdenskrig
Personer fra Warszawa
Warszawa-opstanden

Warszawa-opstanden () var et væbnet oprør under anden verdenskrig, anført af den polske Hjemmehær (Armia Krajowa), med det mål at befri Warszawa fra den tyske besættelse og det nazistiske styre. Det var det største væbnede oprør i det besatte Europa under krigen.

Oprøret begyndte 1. august 1944, som del af en national opstand, Operation Burza. De polske tropper modstod de tyske styrker frem til 2. oktober (63 dage i alt). Tabene på polsk side var 18 000 dræbte og 25 000 sårede soldater, og over 250 000 dræbte civile, hovedsageligt i massehenrettelser udført af fremrykkende tyske tropper. Tabene på tysk side udgjorde over 17 000 dræbte og 9000 sårede soldater. Efter den urbane krigførelse – og efter oprørets fald, påbegyndte de tyske styrker efter Hitlers ordre en systematisk afbrænding af byen, kvarter efter kvarter – indtil 85 % af byen var blevet jævnet med jorden. Hele den tilbageværende civilbefolkning blev fordrevet og sendt til tyske koncentrationslejre eller arbejdslejre i Tyskland.

Opstanden skete i et afgørende øjeblik under krigen, da Den røde hær nærmede sig Warszawa. 16. september 1944 nåede hæren således et punkt indenfor femhundrede meters afstand fra byen, på den anden side af floden Wisła, men rykkede ikke videre, og oprørerne ventede således forgæves på hjælp.

Referencer 

Opstande i Polen
Polen under 2. verdenskrig
Begivenheder i 1944
Powiśle

Powiśle ([pɔˈviɕlɛ]) er en bydel (dzielnica) i Warszawa i Polen. Bydelen grænser op til Den Gamle By i nord, Śródmieście i vest, Solec i syd og den vestlige bred af Wisła i øst.

Warszawa
Jyske mesterskab 1917-18 (fodbold)

Det jyske mesterskab i fodbold 1917-18 var den 20. udgave af turneringen om det jyske mesterskab i fodbold for herrer organiseret af Jysk Boldspils-Union. 24 klubber deltog, og for tredje år i træk vandt Randers Freja.

Vinderen af turneringen kvalificerede sig til Landsfodboldturneringen 1917-18.

JBUs A-række Nordkredsen

Kreds 1

Kreds 2

Kredsfinale 
Randers Freja - Hjørring SK 3 - 1

JBUs A-række Sydkredsen

Kreds 3

Kreds 4

Kreds 5

Kreds 6

Semifinaler 
Viborg FF - Holstebro BK 8 - 0
Vejle BK - Kolding IF 4 - 1 e.f.s. Ord. kamp: 1-1. Spillet i Fredericia.

Kredsfinale 
Vejle BK - Viborg FF 5 - 3 e.f.s. Spillet i Aarhus.

Finale

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Intensive og ekstensive egenskaber

Intensive og ekstensive egenskaber er inden for termodynamik fysiske størrelser, der er henholdsvis uafhængige og afhængige af systemets størrelse.

Et system kan fx have volumen , indre energi , tryk  og temperatur . Systemet deles nu op i to lige stor dele, og den ene del måles. Delens volumen og indre energi er blevet halveret:

Volumen og indre energi er altså ekstensive variable. Derimod vil tryk og tempetur være det samme:

Tryk og temperatur er altså intensive variable.

Disse to kategorier er dog ikke dækkende for alle fysiske egenskaber. For eksempel er resistans kun additiv i er seriekredsløb, mens den falder i parallelkredsløb.

Begreberne blev oprindeligt introduceret af Richard C. Tolman i 1917.

Kildehenvisninger 

Termodynamik
Moules marinières

Moules marinières eller moules à la marinière (fransk for "muslinger a la matros") er blåmuslinger tilberedt i en sauce af skalotteløg og hvidvin. De serveres ofte med pommes frites som i retten moules-frites, der stammer fra Belgien og det nordlige Frankrig.

 Historie 
Det var efter sigende ireren Patrick Walton, der forliste i L'Aiguillon-sur-Mer i Vendée i 1235 og bosatte sig i området, der opfandt en metode til at opdrætte muslinger på træpæle i havbunden, det såkaldte bouchot-muslingebrug. I Charente mener de at have opfundet en teknik kaldet bouchau (en slags ventil) allerede i det 10. århundrede, og at Charentes matrosbluse la marinière, har givet navn til en tilberedning af muslingerne, hvor hakkede skalotteløg vendes i smør og overhældes med hvidvin.

 Ingredienser 
Til en klassisk moules marinières'' bruges friske blåmuslinger, hakkede skalotteløg, hakket persille, stødt peber, hvidløg, smør eller olivenolie og hvidvin.

Referencer

Eksterne henvisninger 

Madretter
Havmad
Mad fra Frankrig
560 f.Kr.



Begivenheder 
 Krøsus bliver konge af Lydien.
 statuen Kalvebæreren (Moschophoros) laves, og udstilles senere i Akropolismuseet i Athen

Født

Dødsfald 
 Amel-Marduk, konge af Babylon
 Leon, konge af Sparta

 
60
Hjärndelirium 2000

Hjärndelirium 2000 er et kassettebånd af den svenske musikeren og komponisten Errol Norstedt fra 1994. Dette er den sidste kassette, der kom ud af Norstedts firma Osadal AB.

Selv om de officielle oplysninger er, at kassetten er fra 1994, er det mere sandsynligt, at kassetten kom ud i 1995, da Norstedt i sangen "Ronka Min Penis" nævner, at han er 47 år gammel, og da han blev født i 1948 blev han 47 første i 1995.

I 1996 blev Hjärndelirium 2000 genudgivet på samme tid som 4 andre kassetter i en serie, der generelt kaldes "Ollonkassetterna" (på dansk: agernetkassettebånden) bestående af Hjärndelirium 2000, Rätt Sorts Råckenråll, Radio Abonnerad, Rockligan og Scanaway.

"JBG-Rap" er et cover af "Johnny B. Goode" af Chuck Berry.

Spor

Sangtitler på dansk 

 Eleganten Från Vidderna - Eleganten Fra Landet.
 En Liten Mus - En Lille Mus.
 Din Domme Jauvull - Din Dumme Satan.
 Önskelådan - Ønskekassen.
 Killa Min Fot - Kildre Min Fod.
 Fånerier - Tåbelier.
 Aldrig Mer - Aldrig Mere.
 Flera Fånerier - Mere Tåbelier.
 Ronka Ronka Ronka Ronka Ronka - Spille Spille Spille Spille Spille.
 Vad Ska Man Göra När Kuken Står? - Hvad Skal Man Gøre, Når Pikken Står?
 Jobba Jobba Jobba - Arbejde Arbejde Arbejde.
 Kuken I Örat, Stendöv - Pikken I Øret, Stendøv.
 Ronka Min Penis - Spille Min Penis.
 Septemberrunk - Septemberonani.

Referencer

Eksterne henvisninger 

 Hjärndelirium 2000 på Spotify, hentet d. 25 marts 2022
 Hjärndelirium 2000 på Youtube, hentet d. 25 marts 2022
 Eddies Himmel på Luftkaffe.se, hentet d. 3 februar 2021
 Swemusic på Swemusic.se, hentet d. 3 februar 2021

Eddie Meduza-album
Album fra 1994
Kvernaland

Kvernaland er en by der ligger ved grænsen mellem Time og Klepp kommuner i Rogaland fylke i Norge . Byen ligger ved nordenden af Frøylandsvatnet, og har 7.358  indbyggere (2019) hvoraf 4.058 er bosat i Klepp kommune. Byen har station på lokalbanen Stavanger–Egersund.

Navnediskussion 
Det har været diskussion omkring navnevalget Kvernaland, om det skulle Kverneland eller Kvernaland (med e eller a).

Årsagen for diskussionen er formentlig at maskinfabrikken Kvernelands fabrik (i dag Kverneland Group), som blev etableret i Kvernaland af Ole Gabriel Kverneland, havde eget postkontor som gjorde at postadressen blev Kverneland. Bygdehistorikere siger at: «Fabrikken og folka som dreiv han fram gjorde så mykje av seg at namnet «Kvernaland» pressa tilbake det eldgamle og tradisjonsrike namnet «Frøyland».»

Postadressen i dag er Kvernaland. Grunden til at Kvernaland blev «konstruert» som navn på byen var for at tage vare på den gamle lokale udtale af Kvernaland nemlig /"kvednalan/.

I dag bruges «Kverneland» som lokal udtale af navnet.

Frøyland 
De centrale funktioner byen (skole, børnehaver, butikker) ligger på gården Frøylands tidligere jorder. Skolekredsen hedder Frøyland og består af Frøyland skole og Frøyland ungdomsskole. Videre har sportsklubben og stadion fået navnet Frøyland idrættslag og Frøyland stadion, og bedehuset hedder Frøyland forsamlingshus.

Orstad 
Kvernaland grænser til og er vokset sammen med Orstad i Klepp. Her ligger blandt andet Orstad skole (som omfatter både børne- og ungdomsskole) og Orstad idrettslag og sportsanlæg.

Frøyland og Orstad kirke er menigheden i Kvernaland. Dette er den første menighed af sin slags i Norge som er et eget sogn på tværs af kommunegrænser. Kirken blev færdig i december 2008.

Kilder og henvisninger 

Byer i Rogaland
Time
Klepp
Frøylandsvatnet

Frøylandsvatnet kan vise til flere søer i Norge:

Frøylandsvatnet (Klepp og Time) – en sø i Klepp og Time kommuner i Rogaland
Frøylandsvatnet (Sandnes) – en sø i Sandnes kommune i Rogaland
Frøylandsvatnet (Klepp og Time)

Frøylandsvatnet er en sø i kommunerne Klepp og Time i Rogaland  fylke i Norge. Den er efter Orrevatnet den største sø  på Jæren og har et areal på  5 km²2 og ligger  24 moh. Langs vestbredden går Sørlandsbanen (Jærbanen).
 
På Lalandsholmen i Frøylandsvatnet blev efter sigende Kong Olav Tryggvason født i år 963. Amtmann Bendix Cristian de Fine skriver i Stavanger amtes udførlige Beskrivelse udgivet 1745:  
Undersøgelser af bundsedimenter viser at frem til anden verdenskrig var Frøylandsvatnet næringsfattig. Afløb fra nydyrking, urbanisering og levnedsmiddelindustri gjorde at vandet blev kraftigt eutrofiert. I august 1974 var der en omfattende fiskedød hvor  20–30 tonn helt og en del ørred døde. Dette skyldtes  sandsynligvis giftige alger. Der var også flere episoder hvor husdyr døde efter at have drukket af vandet.

En række tiltag blev iværksat, og efter 1990 har vandkvaliteten stabiliseret sig. Miljøtilstanden klassificeres alligevel fortsat som dårlig med årlige opblomstringer af blågrønalger i sensommeren. Vandet er alligevel blandt de mest artsrige søer i Norge med hele syv sneglearter og den sjældne Hvid østersøtangloppe. Fiskearter i søen er ørred, heltling, helt, suder og rudskalle.

I  2016 åbnede den 230 meter lange og 2 meter brede Midgardsormbroen over søen. Den går fra Lalandholmen til Njåskogen, og kostet kr. 16,8 millioner.

Kilder og henvisninger

Søer i Rogaland
Klepp
Time
Cathrine Gyldensted

Cathrine Gyldensted (født 1973) er en dansk journalist, korrespondent og forfatter. Siden 2011 har hun arbejdet innovation af journalistik gennem adfærdsvidenskab som positiv psykologi, moralpsykologi og perspektiv kendt som konstruktiv journalistik . Hun opfandt udtrykket konstruktiv journalistik i 2017 med Karen McIntyre.

I december 2015 blev hun udnævnt til verdens første direktør for konstruktiv journalistik på Journalistskolen ved Windesheim University of Applied Sciences i Holland. Hun forlod Windesheim i juli 2017 og medstiftede Constructive Journalism Network i Amsterdam, et journalistisk online netværk med fokus på konstruktiv journalistik og forskning i dette .

Tidligt og personligt liv 
Gyldensted blev født i København  og boede i 1983 med sin mor og søster i Saudi-Arabien, men flyttede senere til Slagelse, Danmark, og tog eksamen i 1991 fra Slagelse Gymnasium og HF-kursus . I 1996 blev hun optaget på Danmarks Medier og Journalisthøjskole, hvor hun blev færdig i februar 2000 med speciale i udenrigsrapportering og radiojournalistik. Gyldensteds forældre er Carsten Gyldensted, professor emeritus, Neuroradiologi, Center for Funktionelt Integrativ Neurovidenskab - CFIN ved Aarhus Universitet  og Merete Gyldensted, pensioneret seniorlæge ved Slagelse Sygehus .

Hun bor i København sammen med Torsten Stiig Jansen, en tidligere amerikansk korrespondent og News Anchor hos DR I 2008 skrev de bogen Obama City sammen om magtstrukturer i Washington DC

Karriere 
Gyldensted begyndte sin karriere inden for journalistik, der arbejdede for  Radioavisen hos DR. Hun blev derefter ansat som tv-reporter for TV Avisen i 2001 med kortere redaktionelle tv-projekter andetsteds inden for DR '' Hun blev udnævnt til en ekstra korrespondent for DR, der flyttede til Washington i 2007.  Hun forblev der indtil 2011, før hun vendte tilbage til København og begyndte på sit arbejde med at udvikle den konstruktive journalistikramme og forskning. I 2003 blev hun nomineret til Cavling-prisen for at afsløre sjældne kræftformer blandt pensioneret hærradarpersonale i NATO . 

Hun var hovedredaktør af live talkshowet Clement Direkte med Clement Kjersgaard i 2004.  I 2011 forankrede hun et udenlandsk nyhedsradioprogram “Globus” og kulturshowet ”AK24syv” begge på den danske nationale radiostation, Radio24syv . 

Gyldensted har skrevet en bog, “From Mirrors to Movers. Five elements of Constructive Journalism".  og været medforfatter på fem andre, alle udgivet i Danmark: “Obama City”,  “Håndbog i Konstruktiv Journalistik”,  “En Konstruktiv Nyhed”,  “Glimt Af Amerika”,  og "Gurubogen".

eksterne links 

 ‘Constructive journalism’ course aims to eliminate unnecessary negativity in the press, Claudia Cahalane, Positive News, 7 March 2013
 Why constructive journalism can help engage the audience, Catalina Albeanu, Journalism.co.uk, 18 August 2014
 Why we need Constructive Elements in Journalism, Cathrine Gyldensted, TEDxDresden, 11 September 2016
 ‘Cathrine Gyldensted weg bij Windesheim, Dolf Rogmans, Villamedia, 15 July 2017

Referencer 

Journalister fra Danmark